Oficiālais Vēstnesis L 171 , 29/07/1972 Lpp. 0037 - 0038

Speciālizdevums dāņu valodā: Sērija I Nodaļa 1972(III) Lpp. 0724

Speciālizdevums angļu valodā: Sērija I Nodaļa 1972(III) Lpp. 0763

Speciālizdevums grieķu valodā Nodaļa 03 Sējums 8 Lpp. 0091

Speciālizdevums spāņu valodā: Nodaļa 03 Sējums 6 Lpp. 0052

Speciālizdevums portugāļu valodā Nodaļa 03 Sējums 6 Lpp. 0052

Speciālizdevums somu valodā: Nodaļa 3 Sējums 4 Lpp. 0227

Speciālizdevums zviedru valodā: Nodaļa 3 Sējums 4 Lpp. 0227



Padomes Direktīva (1972. gada 20. jūlijs), ar ko groza 1966. gada 14. jūnija direktīvas par biešu, lopbarības augu un graudaugu sēklas, sēklas kartupeļu tirdzniecību, 1969. gada 30. jūnija Direktīvu par eļļas augu un šķiedraugu sēklu tirdzniecību un 1970. gada 29. septembra Direktīvas par dārzeņu sēklu tirdzniecību un par kopējo lauksaimniecības augu šķirņu katalogu (72/274/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. un 100. pantu, ņemot vērā Komisijas priekšlikumu, ņemot vērā Asamblejas atzinumu, ņemot vērā Ekonomikas un sociālo lietu komitejas atzinumu, tā kā turpmāk izklāstīto iemeslu dēļ ir jāgroza daži noteikumi Padomes 1966. gada 14. jūnija direktīvās, kurās jaunākie grozījumi izdarīti ar 1971. gada 30. marta Direktīvu [1], par biešu sēklu tirdzniecību [2], par lopbarības augu sēklu tirdzniecību [3], par graudaugu sēklu tirdzniecību [4] un par sēklas kartupeļu tirdzniecību [5], Padomes 1969. gada 30. jūnija Direktīvā [6] par eļļas augu un šķiedraugu sēklu tirdzniecību, kura grozīta ar 1971. gada 30. marta Direktīvu, Padomes 1970. gada 29. septembra Direktīvā par dārzeņu sēklu tirdzniecību [7], kura grozīta ar 1971. gada 30. marta Direktīvu, un Padomes 1970. gada 29. septembra Direktīvā [8] par kopējo lauksaimniecības augu šķirņu katalogu; tā kā dažas no iepriekšminētajām direktīvām paredz, ka no 1972. gada 1. jūlija trešās valstīs novākto sēklu un stādulīdzvērtīgumu dalībvalstis nevarēs noteikt individuāli; tā kā nav bijis iespējams visos gadījumos veikt Kopienas atbilstības noteikšanas pārbaudes, minētais termiņš ir jāpagarina, lai netraucētu pastāvošo tirdzniecību; tā kā direktīvas par sēklu un stādu tirdzniecību atzīst tikai tādus produktus, kuru izcelsme ir dalībvalstīs un kuri atbilst direktīvu prasībām, vai arī produktus, kuru izcelsme ir trešās valstīs un kuri ir atzīti par līdzvērtīgiem Kopienā ražotajiem produktiem; tā kā jānodrošina iespēja laist pārdošanā produktus, kuru izcelsme ir Kopienas kandidātvalstīs, taču šīs direktīvas nav jāievieš uzreiz pēc to stāšanās spēkā, tā kā tādēļ ir nepieciešams paredzēt atbilstīgus noteikumus, IR PIEŅĒMUSI ŠO DIREKTĪVU. 1. pants 1966. gada 14. jūnija Direktīvas par biešu sēklu tirdzniecību 16. panta 2. punkta otrajā teikumā, 1966. gada 14. jūnija Direktīvas par lopbarības augu sēklu tirdzniecību 16. panta 2. punkta otrajā teikumā, 1966. gada 14. jūnija Direktīvas par graudaugu sēklu tirdzniecību 16. panta 2. punkta otrajā teikumā un 1966. gada 14. jūnija Direktīvas par sēklas kartupeļu 15. panta 2. punkta otrajā teikumā datumu 1973. gada 1. jūlijs aizstāj ar datumu 1972. gada 1. jūlijs. 2. pants "3. Šā panta 1. un 2. punkta noteikumi attiecas arī uz visām jaunajām dalībvalstīm no to pievienošanās dienas līdz dienai, kad tajās stājas spēkā normatīvie un administratīvie akti, kas vajadzīgi, lai izpildītu šīs direktīvas prasības." 3. pants Dalībvalstīs stājas spēkā normatīvie un administratīvie akti, kas vajadzīgi, lai izpildītu: a) direktīvas 1. panta noteikumus no 1972. gada 1. jūlija; b) direktīvas 2. panta noteikumus līdz 1973. gada 1. janvārim. 4. pants Šī direktīva adresēta dalībvalstīm. Briselē, 1972. gada 20. jūlijā Padomes vārdā — priekšsēdētājs T. Westerterp [1] OV L 87, 17.4.1971., 24. lpp. [2] OV 125, 11.7.1966., 2290./66. lpp. [3] OV 125, 11.7.1966., 2298./66. lpp. [4] OV 125, 11.7.1966., 2309./66. lpp. [5] OV 125, 11.7.1966., 2320./66. lpp. [6] OV L 169, 10.7.1969., 3. lpp. [7] OV L 225, 12.10.1970., 7. lpp. [8] OV L 225, 12.10.1970., 1. lpp. --------------------------------------------------